I sin 1/8-finale besejrede den nordjyske badmintonspiller Kashyap Parupalli fra Indien med cifrene 21-18, 21-15. Den tredjeseedede dansker startede fremragende og bragte sig på 7-1, og siden var han også foran 16-7. Men inderen kom tilbage og udlignede til 18-18, inden Jørgensen afgjorde det første sæt med tre point i træk. I andet sæt kom inderen bedst fra start og førte 8-3, men danskeren tog herefter seks point på stribe. Han tog afstand til 14-10, og denne gang lukkede han ikke modstanderen tilbage i kampen. I kvartfinalen skal Jan Ø. Jørgensen møde japaneren Kento Momota, der i første runde slog Viktor Axelsen i en tæt tresætskamp. Den nordjyske damedouble Christinna Pedersen/Kamilla Rytter Juhl, der er seedet to, er ligeledes klar til kvartfinalen efter sejren over Aprilsasi Putri Lejarsar Variella/Vita Marissa, fra Indonesien på 21-18, 21-18. I næste runde venter et kinesisk par i skikkelse af Tang Yuanting og Ma Jin. Christinna Pedersen er også kvartfinaleklar i mixed doubles sammen med Joachim Fischer Nielsen. De slog Ji Wook Kang/Markis Kido fra Indonesien med 21-11, 16-21, 21-8. Nu venter Praveen Jordan og Debby Susanto fra Indonesien.

Referat:
Jan Ø. Jørgensen er klar til kvartfinalen ved Super Series-turneringen Malaysia Open.